Kolumbiet is 'n mineraal wat 'n reeks ortorombiese mengkristalle van MnNb2O6 - FeNb2O6 vorm. Dit is die belangrikste niobiumerts. Die mineraal is die argetipe van sy eie kolumbiet-struktuur. Dit is gebaseer op heksagonale digpakking van suurstofione. Die helfte van die oktaëderholtes is gevul met metaalione. Die gevulde oktaëders vorm sig-sag-kettings en een laag gevul met A-ione word afgewissel deur twee lae met B-ione. Die mineraal tantaliet is isostruktureel en tantaalatome kan maklik die niobiumatome vervang. "mindat 2520" (in Engels). Geargiveer vanaf die oorspronklike op 9 Mei 2020. Phase transitions in ternary oxides H. Ehrenberg, H. Fuess, H. Weitzel bls. 257 in: High-Temperature Superconductors and Novel Inorganic Materials Springer Science & Business Media, 1999, ISBN 0-7923-5345-5, ISBN 978-0-7923-5345-4